ความสัมพันธ์ไทย–บังกลาเทศ

ความสัมพันธ์ไทย–บังกลาเทศ เป็นความสัมพันธ์ระดับประเทศระหว่างประเทศไทยกับประเทศบังกลาเทศ ทั้งสองประเทศสถาปนาความสัมพันธ์ในวันที่ 5 ตุลาคม ค.ศ. 1972 ประเทศไทยเปิดสถานทูตในบังกลาเทศใน ค.ศ. 1974 ส่วนบังกลาเทศเปิดสถานทูตที่กรุงเทพมหานครใน ค.ศ. 1975
เศรษฐกิจ.
ในวันที่ 22 มกราคม 2568 นางสาวแพทองธาร ชินวัตร นายกรัฐมนตรี หารือกับศาสตราจารย์มูฮัมหมัด ยูนุส ประธานคณะที่ปรึกษารัฐบาลสาธารณรัฐประชาชนบังกลาเทศ ในห้วงการประชุม World Economic Forum Annual Meeting 2025 (WEF AM25) ณ เมืองดาวอส สมาพันธรัฐสวิส มีความร่วมมือทางเศรษฐกิจระหว่างสองประเทศ โดยบังกลาเทศเป็นคู่ค้าอันดับ 2 ในภูมิภาคเอเชียใต้ เป็นแหล่งลงทุนที่มีศักยภาพ ซึ่งภาคเอกชนไทยหลายบริษัทเข้าไปลงทุนในบังกลาเทศเป็นเวลาไม่ต่ำกว่า 20 ปี โดยทั้งสองฝ่ายเห็นพ้องในการเร่งขับเคลื่อนการเจรจาข้อตกลงการค้าเสรี (FTA) ระหว่างไทยกับบังกลาเทศ
ในการประชุมหารือทวิภาคีไทย - บังกลาเทศ ครั้งที่ ๒ ทั้งสองฝ่ายเน้นย้ำการสนับสนุนความร่วมมือในกรอบพหุภาคีที่ไทยและบังกลาเทศมีผลประโยชน์ร่วมกัน โดยเฉพาะความริเริ่มแห่งอ่าวเบงกอลสำหรับความร่วมมือหลากหลายสาขาทางวิชาการและเศรษฐกิจ (Bay of Bengal Initiative for Multi-Sectoral Technical and Economic Cooperation - BIMSTEC)
ในวันนี้ (26 ธันวาคม 2567) เวลา 10. 30 น. ณ ห้องรับรอง 1 บัญชาการ 1 ทำเนียบรัฐบาล ประธานผู้แทนการค้าไทย เผยเพิ่มเติมว่า การหารือครั้งนี้มุ่งเน้นเรื่องการพัฒนาและขยายความร่วมมือทางเศรษฐกิจและการค้า ไม่ว่าจะเป็นการติดตามการจัดทำความตกลงการค้าเสรี (FTA) ไทย-บังกลาเทศซึ่งจะเป็นส่วนสำคัญในการขับเคลื่อนการขยายตัวของมูลค่าการค้าของสองประเทศให้บรรลุเป้าหมายการค้าที่ 2,000 ล้านดอลลาร์สหรัฐฯ
การเมือง.
ถือว่ามีเสถียรภาพและพัฒนาอย่างต่อเนื่อง
สถาปนาความสัมพันธ์ ไทยและบังกลาเทศสถาปนาความสัมพันธ์ทางการทูตเมื่อวันที่ 5 ตุลาคม 2515 ในโอกาสสำคัญนี้ นายกรัฐมนตรีของทั้งสองฝ่ายได้แลกเปลี่ยนสารแสดงความยินดี และรองนายกรัฐมนตรีและรัฐมนตรีว่าการกระทรวงการต่างประเทศของไทยได้ส่งข้อความแสดงความยินดีเป็นคลิปวิดีทัศน์ฉายในงานด้วย
มีการเข้าร่วมการประชุมคณะกรรมาธิการร่วมว่าด้วยความร่วมมือไทย – บังกลาเทศ ครั้งที่ ๗ ระหว่างวันที่ ๕ – ๗ กรกฎาคม ๒๕๖๐ ณ กรุงธากา สาธารณรัฐประชาชนบังกลาเทศ.โดยมีผลการประชุมดังนี้
เมื่อวันที่ ๖ กรกฎาคม ๒๕๖๐ รัฐมนตรีว่าการกระทรวงการต่างประเทศทั้งสองฝ่ายเป็นประธานร่วมการประชุม JC ไทย – บังกลาเทศ ครั้งที่ ๗ โดยได้หารือและแลกเปลี่ยนความเห็นเพื่อผลักดันความร่วมมือในสาขาต่าง ๆ ที่เป็นประโยชน์ร่วมกัน
การค้า.
ความสัมพันธ์ทางการค้าระหว่างไทยกับบังกลาเทศเติบโตแข็งแกร่งขึ้นทุกปี โดยเฉพาะในด้านโภคภัณฑ์ มีนักเรียนบังกลาเทศจำนวนมากมาเรียนวิทยาศาสตร์ในประเทศไทย ซึ่งมีฐานะประเทศที่พัฒนากว่า ทางบังกลาเทศเสนอแนะให้ไทยมีส่วนร่วมในขอบเขตเศรษฐกิจของตนมากขึ้น รัฐมนตรีว่าการกระทรวงการคลังบังกลาเทศกล่าวว่า ไทยยังคงสามารถเพิ่มการสนับสนุนเศรษฐกิจของบังคลาเทศ
การท่องเที่ยว.
ในความตกลงร่วมกันของไทย-บังกลาเทศ ข้อที่ 4 บันทึกความเข้าใจว่าด้วยความร่วมมือด้านการท่องเที่ยวระหว่างกระทรวงการท่องเที่ยวและกีฬาแห่งราชอาณาจักรไทย กับกระทรวงการบินพลเรือนและการท่องเที่ยวแห่งสาธารณรัฐประชาชนบังกลาเทศ
ทางบังกลาเทศยังให้ความสำคัญกับการท่องเที่ยวเชิงการแพทย์และสุขภาพ โดยบังกลาเทศเป็นชาติที่เลือกประเทศไทยเป็นจุดหมายปลายทางในการเดินทางมาใช้บริการทางการแพทย์เป็นอันดับต้น ๆ โดยเห็นว่าการแพทย์และการบริการทางสุขภาพของไทยให้บริการที่เป็นเลิศ และตอบโจทย์กลุ่มนักท่องเที่ยวคุณภาพได้เป็นอย่างดี
การศึกษา.
สถานเอกอัครราชทูตสาธารณรัฐประชาชนบังกลาเทศประจำประเทศไทย มีหนังสือแจ้งว่า Bangladesh University of Professionals (BUP) ซึ่งเป็นมหาวิทยาลัยชั้นนำของประเทศ ได้จัดสรรทุนการศึกษาให้แก่นักศึกษาชาวต่างชาติในระดับปริญญาตรี ประจำปีการศึกษา พ.ศ. 2568